MIRROR今晨(29日)現身機場,出發到新加坡為巡迴演唱會準備。姜濤和陳卓賢(Ian)坐車抵機場,明天(30日)是姜濤25歲生日,出發前與波友打籃球並預先慶祝,他說:「由細到大都慣咗呢個慶祝,勾起好多回憶,好開心,多謝所有祝我生日快樂嘅人,唔會覺得生日唔能夠留港慶祝感可惜,其實生日都係希望自己同大家開心,我冇乜所謂,生日願望係世界和平,媽媽最近身體好攰,叫我今次自己去,有提佢聽日唔好落街,但我控制唔到佢,去到未知點樣安排慶祝生日,希望可以食嘢,食咩就到時先諗。」
問沒有「姜糖」送機會否不習慣感失望?他說:「最緊要大家安全,粉絲成日都通宵排隊,我哋都好心痛。」可認為以後這樣安排較好?他稱:「尊重大會安排,我哋任何官方活動,都希望粉絲保護自己身體,點樣都好,如果對大家安全,就係最好安排。」Ian表示自己很少慶祝生日,對姜濤生日沒什麼表示,會否寫歌給對方作禮物就看情况。